**ОПИС И СПЕЦИФИКАЦИЈA ПРЕДМЕТА, УСЛОВИ ИСПОРУКЕ ИЛИ ИЗВРШЕЊА**

Предмет јавне набавке број 02/2021-02 је добро – теренско возило путем финансијског лизинга за потребе Туристичке организације општине Дољевац.

**Назив и ознака из општег речника:** по општем речнику набавки ЦПВ: 34113000 – Возила са погоном на четири точка, 66114000 - 2 - услуге финансијског лизинга.

Понуђено добро мора у свим аспектима одговарати захтевима Наручиоца и мора бити у складу са датом техничком спецификацијом.

Предметном јавном набавком се планира, набавка теренског возила, са погоном на сва 4 точка, са следећим карактеристикама:

1. Врста возила: теренско SUV
2. Погон: 4x4
3. Врста горива: Еуро дизел (EURO 6)
4. Запремина / снага : 1461 ccm / 85 kW
5. Боја: металик, по избору наручиоца
6. Мењач: мануелни 6 брзина
7. Број врата: 5
8. Број путничких места: 5
9. Година производње: 2021.

**ОСТАЛА ОПРЕМА:**

* Серво управљач,
* Пнеуматици 17“,
* Кочнице напред самовентилирајући дискови и назад добош,
* Запремина резервоара 50 литара,
* Аутоматски клима уређај,
* Задњи паркинг сензори и камера за вожњу уназад,
* Мултимедијални систем MEDIA NAV Evolution (7“ екран осетљив на додир, USB,MP3, навигација),
* Наслон за руку на возачевом седишту,
* Систем против блокирања точкова ABS,
* Систем помоћи при наглом кочењу AFU,
* Систем за контролу стабилности ESP,
* Систем против проклизавања погонских точкова ASP,
* Наслони за главу напред подесиви по висини,
* Три наслона за главу позади,
* Сигурносни појасеви напред и позади,
* Предњи ваздушни јастуци за возача и сувозача,
* Предњи бочни ваздушни јастуци,
* ISOFIX систем на седиштима позади,
* Индикатор притиска у пнеуматицима и промене брзине,
* Електрично подизање предњих и задњих стакала,
* Грејач задњег стакла са брисачем,
* Преклопива задња клупа у односу 1/3-2/3,
* Осветљење пртљажног простора,
* Даљинско централно закључавање,
* Електрично подесива и грејана спољашња огледала,
* Обруч управљача и ручица мењача пресвучени кожом,
* Управљач подесив по висини и дубини,
* Возачево седиште подесиво по висини,
* Упозорење на мртви угао,
* Предња светла за маглу, темпомат и лимитер брзине,
* ECO функција штедљиве вожње,
* Систем за помоћ при кретању на узбрдици HSA,
* Систем за помоћ при вожњи низбрдо HDC,
* LED дневна светла са аутоматским паљењем,
* Уздужни кровни носачи,
* Браници у боји каросерије,
* SUV облоге предњег и задњег браника у мат хром дизајну,
* Тонирана стакла,
* Возачево седиште подесиво у лумбалном делу,
* Резерни точак, дизалица и кључ за скидање точка,
* Комплет обавезне опреме (троугао, прва помоћ, сајла за вучу, рефлектујући прслук, резервне сијалице),
* 4 додатне зимске гуме,
* Гаранција на возило 3 године или 100.000 км ,
* Упутство за руковање на српском језику,
* Гаранцијска и сервисна књижица.

**Напомена:** Техничке карактеристике понуђеног возила морају минимално да садрже техничке карактеристике које захтева наручилац, у супротном понуда ће бити одбијена као неодговарајућа.

Начин доказивања испуњености тражених техничких карактеристика:

* Понуђач доказује да понуђено добро испуњава тражене техничке карактеристике достављањем изјаве о испуњености техничких карактеристика понуђеног добра.
* Доказивање испуњења обавезних техничких карактеристика, као и поседовање обавезне опреме, понуђач врши достављањем каталога произвођача или другог документа из кога се може недвосмислено утврдити да возило испуњава све тражене техничке карактеристике и поседују тражену опрему.
* Понуда мора у свему да одговора захтевима дефинисаним од стране наручиоца. У случају да и један део понуде не буде у складу са захтевима и условима наведеним у Техничкој спецификацији понуда ће бити одбијена.

**НАЧИН И УСЛОВИ ПЛАЋАЊА:**

Плаћање путем финансијског лизинга и то по следећим елементима:

- учешће 30% од бруто набавне вредности предмета набавке,

-плаћање ПДВ-а на камату, као и осталих трошкова који настају закључењем Уговора о финансијском лизингу, које ће Наручилац платити Понуђачу по испостављању рачуна у року од 30 дана.

- преостали износ Наручилац плаћа у 36 једнаких месечних рата, по средњем курсу НБС на дан доспећа, у склaду са Планом отплате финансијског лизига понуђача

-фиксна каматна стопа

Понуђачу није дозвољено да захтева аванс.

Понуда са другачијим начином плаћања, биће одбијена као неприхватљива.

**ВАЛУТА И ЦЕНА:**

Вредност у понуди исказује се у динарима или у ЕУР, са и без обрачунатог пореза на додату вредност, са урачунатим свим трошковима које понуђач има у реализацији предметне јавне набавке, с тим да ће се за бодовање цене узети нето набавна вредност возила (без обрачунатог ПДВ-а) путем финансијског лизинга.

Све вредности морају бити исказане у истој валути.

Уколико је цена исказана у еурима за прерачун цене у динаре користиће се средњи девизни курс Народне Банке Србије на дан када је започето отварање понуда.

У укупну вредност понуде морају бити урачунати сви трошкови (царина и сви други трошкови који су везани за реализацију уговорене обавезе) и они се не могу посебно исказивати ван понуђене цене, фактурисати нити наплаћивати.

Укупна вредност понуде укључује и лизинг накнаду и друге трошкове који настају закључењем Уговора о финансијском лизингу.

Промена вредности уговорене каматне стопе, односно промена висине лизинг накнаде, за време важења уговора није дозвољена.

Цена мора бити фиксна током целог важења Уговора.

Прималац лизинга извршаваће сва плаћања у динарској противвредности по средњем курсу Народне Банке Србије на дан доспећа, уколико је понуда предата у еурима.

**РОК ИСПОРУКЕ:**

у року до 90 дана или краће од дана закључења Уговора о финансијском лизингу између Наручиоца (Купца) и Даваоца лизинга, у свему у складу са Уговором о испоруци на који ће у смислу члана 6. став 10. Закона о финансијском лизингу Наручилац (Купац у својству примаоца лизинга) дати своје одобрење.

**НАЧИН И МЕСТО ИСПОРУКЕ:** У седишту наручиоца – Омладинска 6, 18410 Дољевац.

**ГАРАНТНИ РОК:**

-гаранција за возило минимум 3 година од дана извршене примопредаје, односно испоруке и извршеног квалитативно - квантитативног пријема добра.

-гаранција за боју минимум 3 године од дана извршене примопредаје, односно испоруке и извршеног квалитативно - квантитативног пријема добра.

-гаранција за каросерију минимум 6 година од дана извршене примопредаје, односно испоруке и извршеног квалитативно -квантитативног пријема добра.

Понуђач је у обавези да наведе и обезбеди постпродајну подршку за понуђено возило у овлашћеном сервису произвођача понуђеног возила.

Понуђено возило мора бити ново-некоришћено.

**УСЛОВИ ГАРАНЦИЈЕ:**

Понуђач даје наручиоцу возила са гаранцијом по најстрожијим европским стандардима, обезбеђује сервисирање возила и оригиналне резервне делове.

Наручилац права из гаранције може да оствари код Понуђача свих овлашћених сервиса овог произвођача у земљи и иностранству.

Гаранцијом су покривени сви делови возила који су произведени од стране произвођача возила, за које се утврде да су неисправни, незадовољавајућег квалитета или погрешно урађени, а у току нормалне експлоатације возила.

Гаранција на боју односи се на грешке у боји / или површинску корозију која није изазвана перфорацијом, покрива оне дефекте који су настали услед грешака на самом материјалу или у производњи.

Гаранција на корозију (каросерију) – односи се на корозију са унутрашње стране материјала ка спољашњој

**РОК ВАЖЕЊА ПОНУДЕ:** не може бити краћи од 30 дана од дана отварања понуда.

**НАЧИН ОБЕЗБЕЂИВАЊА КВАЛИТЕТА И РОКА ИСПОРУКЕ:** Понуђач доставља бланко сопствену меницом за испуњење уговорних обавеза која мора бити евидентирана у Регистру меница и овлашћења Народне банке Србије.

Година производње: 2021.

Приликом примопредаје возила продавац је дужан да достави: стручно-техничку документацију (упутство за возача на српском језику, упутство за сервисирање и основно одржавање возила, каталог резервних делова) или неки други документ који замењује наведену документацију; - документацију потребну за регистрацију возила.

**СЕРВИС:** У гарантном року, рок на одазив до 24 часа.